paragraph_text: Francis Preserved Leavenworth (* 3. rujna 1858., Mount Vernon, Indiana, SAD; † 12. studenoga 1928.; također i kao Frank Leavenworth) bio je američki astronom. Zajedno s Frankom Mullerom i Ormondom Stoneom otkrio je brojne objekte koji su danas dijelom Novog općeg kataloga maglica, skupova i zvijezda i Indeksnog kataloga maglica, zvjezdanih skupova i galaktika. Pri tome su se služili 26-palačnim teleskopskim refraktorom opservatorija Leander McCormick sveučilišta Virginia u Charlottesvilleu.